Kit ma wii lunyodo mapol wil ki peko ma okwako litino kwede i kare marac man.
Pa
Vivian Acito
Lutuwa, odiru tye ma tiko kok pi litino cawa ducu ma nongo gurwenyo i kare ma keni keni, pi aranyi ma kwako litino.
Litino komkare tye macalo cuk madit bot lu tim biacara aranyi ma lubo miti me tic ki latin ma mitte i kare ma gimake.
Lu biacara mogo oculo lutic me yenyo litino ki i kin piny ma gunongo tye ken-gi, wek ka gimako ci bedo me atuma pi yabo dog biacara pa lamiti lim, pien ajwagi otyeko waco botgi ni, wek lim mabub omede i biacaragi, mitte me atuma ki litino. Lwaki labol ma kumeno nonge mapol ata calo i Kampala kany, ma joo mogo dong tye ka twoyo buc mwaki kwo pi bal eno, ento kit pwod eno pe kelo lworo bot lumiti lim madong, gin tye ki tam ni joo ma gimakogi ni ajwagi aye obedo ma goro.
Wa tin gwoko litino maber me bedo ka wang ludito pe tye ka tyime ki ma tim aranyi winye iye ki woko ni.
Con kany abicoyo lok kom pwodo lutino calo dyangi. Ngo matek adidayini? In ka iketo latin piny, iloko kwede maber, itamo ni latin pe niang? Ento inongo min latin mo tye ka pwodo latin marac pi bal ma no latin otimo.
En madong oweko litino mogo ma okanyo gero enoni kwe dong gingweco kemo kwo me gudu, ma ki kuno dong gipwonyo tim marau ducu, giloke doko lukwo, luyak, lunek ki lumak mon.
Mogo kono tiyo ki leb ma yet maracu i kum litino calo pe mege, ma kit rac bedo eno oweko oloko dog pol litino ma bit dok kec calo lak pipino.
Dok ki peko ma kumkare ni, pud giweko litino lak ata. Meno weng pien lunyodogi pe paro pi litino gi.
An laworo ma adwogo ki i tic, agale manok i gudu pi pong ki motoka mapol, ento ma onongo acok oo gang kine ki cawa angwen, arwate ki latin anyaka mo ma mwaka 6 iyoo, apenyo latini ni itye ka cito kwene, ogama ni mine oore i dukan ka wilo moo taara. Latini ka bino i dukan, tye yoo acel keken ma en lubo macol licuc, kadi kadi obed yoo macek, i kare ma aneno kumeno, ci alwoko latini wa ganggi, i kare ma ao kuno, ci apenyo mine pingo en oro latin i dyewor ma piny col li cuc, ka gin marac otime i kom latin kono ci en waco ningo?
Min latini oling ki lewic pe omedo ki gamo penya, ma meno nyuto kamaleng ni lunyodo ma kumkare ni mito dyero litinogi bot lutim aranyi tek tek, ma ki itama latini pud kome gum aguma pe ya kare ne rwate ki peko i kome oromo, ma ka oromo ci koko peko doko ni gicwak ogwang gicwak gweno, pien gweno aye ocito ka yenyo ogwang lacame ki i tim.
luo_Latn bem_Latn bem_Latn luo_Latn fur_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn